ΓΡΑΠΤΗ ΕΡΩΤΗΣΗ E-0883/01

υποβολή: Toine Manders (ELDR) προς την Επιτροπή

(27 Μαρτίου 2001)

Θέμα: Παραβολικές κεραίες

Οι παραβολικές κεραίες είναι εύχρηστα όργανα για τις διασυνοριακές λήψεις εκπομπών και συμβάλλουν στο να προσεγγίσουν μεταξύ τους οι διάφοροι πολιτισμοί και γλώσσες της Ένωσης. Επειδή δεν είναι πολυέξοδες, όλο και περισσότερες οικογένειες τις προτιμούν. Όμως, η χρησιμοποίησή τους από ιδιώτες παρακωλύεται ενίοτε λόγω διοικητικών διατυπώσεων, φορολογίας ή επιβολής συλλογικών αποφάσεων που λαμβάνονται σε επίπεδο διαχείρισης διαμερισμάτων. Σε μερικές περιπτώσεις οι παραβολικές κεραίες είναι απαραίτητες για τη λήψη ορισμένων αλλοδαπών σταθμών. Ενίοτε, όπως π.χ. στο Βέλγιο, η παραβολική κεραία φορολογείται περισσότερο από ότι η καλωδιακή τηλεόραση. Συνεπώς, οι φόροι συνιστούν απαράδεκτα εμπόδια στην χρησιμοποίηση των παραβολικών κεραιών και, ως εκ τούτου, στην ελεύθερη κυκλοφορίαπηρεσιών στην εσωτερική αγορά.

1. Μπορεί να εξηγήσει η Επιτροπή σε ποιό βαθμό, κατά τη γνώμη της, μπορούν οι καταναλωτές να επωφεληθούν από την ελευθερία που προσφέρει η εσωτερική αγορά όσον αφορά αυτή την πτυχή της καθημερινής ζωής;

2. Μπορεί να αναφέρει η Επιτροπή εάν προτίθεται συντόμως να εκπονήσει έγγραφο στον οποίο να γίνεται περαιτέρω επεξεργασία των αρχών της ελεύθερης κυκλοφορίαςπηρεσιών στην εσωτερική αγορά και της χρησιμοποίησης παραβολικών κεραιών;

Απάντηση του κ. Bolkestein εξ ονόματος της Επιτροπής

(11 Μαΐου 2001)

Αυτή η νέα γραπτή ερώτηση, κυρίως μετά από τις απαντήσεις που δόθηκαν στις γραπτές ερωτήσεις 2216/99 του κ. Ferri(1) και 718/01 του κ. Ferri(2), καθώς και ο σημαντικός αριθμός αιτήσεων παροχής πληροφοριών γι'αυτό το θέμα, επιβεβαιώνουν την εκδήλωση ενδιαφέροντος από το Κοινοβούλιο και από το ευρύ κοινό σχετικά με το θέμα της εφαρμογής των θεμελιωδών ελευθεριών στην εσωτερική αγορά και κυρίως της ελεύθερης κυκλοφορίας τωνπηρεσιών όσον αφορά την ιδιωτική χρήση παραβολικών κεραιών.

Πράγματι, σύμφωνα με τη νομολογία του Δικαστηρίου σχετικά με το άρθρο 49 (πρώην άρθρο 59) της συνθήκης ΕΚ, δεν επωφελούνται μόνο οι πάροχοιπηρεσιών της ελεύθερης κυκλοφορίαςπηρεσιών αλλά και οι παραλήπτεςπηρεσιών σε διασυνοριακό επίπεδο.

Θεωρώντας ότι οι παραβολικές κεραίες αποτελούν όργανο λήψης διασυνοριακώνπηρεσιών, όπως π.χ ραδιοτηλεοπτικέςπηρεσίες καιπηρεσίες απευθείας σύνδεσης (υπηρεσίες της κοινωνίας της πληροφορίας), οι οποίες εκπέμπονται δορυφορικά δεδομένου του ότι η νέα τεχνολογία επιτρέπει τη λήψη, μέσω παραβολικών κεραιών,πηρεσιών απευθείας σύνδεσης εξ αποστάσεως κατόπιν προσωπικής επιλογής ενός αποδέκτηπηρεσιών, συμπεραίνεται ότι οι χρήστες τους και κυρίως οι καταναλωτές μπορούν να επικαλεσθούν μια τέτοια θεμελιώδη ελευθερία της συνθήκης ΕΚ, η οποία εφαρμόζεται άμεσα στα πλαίσια των εθνικών νομοθεσιών και η οποία επιπλέον διέπεται από την αρχή της ελεύθερης έκφρασης που προβλέπεται τόσο στην Ευρωπαϊκή Συνθήκη των δικαιωμάτων του ανθρώπου και των θεμελιωδών ελευθεριών (άρθρο 10) όσο και από τον Ευρωπαϊκό Χάρτη των θεμελιωδών δικαιωμάτων (άρθρο 11).

Η σημασία του να επιτραπεί η χρήση κεραίων σύμφωνα με κανόνες σαφείς και ευέλικτους, σε σχέση τόσο με διακανονισμούς καθορισμένους από τις δημόσιες αρχές όσο και στο πλαίσιο των συλλογικών σχέσεων στις οποίες αναφέρθηκε το αξιότιμο μέλος, δεν περιορίζεται μόνο σε ένα απλό οικονομικό ενδιαφέρον. Έγκειται επίσης στη δυνατότητα του να επιτραπεί μια πραγματική πρόσβαση, σχετικά απλή και λιγότερο δαπανηρή, σε προηγμένο τεχνολογικά μέσο καθώς και στο στόχο της ενίσχυσης των πολιτιστικών και γλωσσολογικών ανταλλαγών στα πλαίσια της Κοινότητας.

Για όλους αυτούς τους λόγους, η Επιτροπή έχει προβλέψει στο πρόγραμμα εργασίας της για το 2001 μια Ερμηνευτική ανακοίνωση σχετικά με την εφαρμογή των αρχών της ελεύθερης κυκλοφορίας των εμπορευμάτων και τωνπηρεσιών όσον αφορά τη χρήση παραβολικών κεραιών (δράση 2000/378) την οποία πρόκειται ναποβάλει σύντομα προς όφελος όλων των ενδιαφερόμενων μερών. Επιπλέον, μια τέτοια ανακοίνωση είναι συνεκτική με τη νέα στρατηγική για την εσωτερική αγοράπηρεσιών η οποία έχει καθοριστεί πρόσφατα(3).

(1) ΕΕ C 26 E της 26.1.2001.

(2) ΕΕ C 261 E της 18.9.2001, σ. 183.

(3) COM(2000)888 τελικό.